Όνομα: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_Τάξη: \_\_\_\_\_\_\_\_ Ημερομηνία: \_\_\_\_\_\_

Άσκηση κατανόησης κειμένου

**Η μόδα των χορταρένιων μαλλιών**

«Τι δυστυχία να’ σαι φαλακρός», έλεγε ένας κουρέας στη γυναίκα του. «Δεν

μπορώ να κάνω τίποτα μ’ όλα τα γιατροσόφια που ξέρω και κανένας πια δε θα πατά στο κουρείο ενός φαλακρού!». Η γυναίκα του σκέφτηκε ότι έπρεπε να το βοηθήσει και γι’ αυτό του αγόρασε μια περούκα. Όμως ο κουρέας ένιωθε άβολα και την έβγαλε, συνεχίζοντας τα παράπονά του.

«Όταν βάλω λίπασμα στον κήπο, φυτρώνει χορτάρι. Γιατί να μη φυτρώσουν και τα μαλλιά στο κεφάλι του άντρα μου;» σκέφτηκε η γυναίκα. Στα κρυφά λοιπόν, έβαλε λίπασμα μέσα στη λοσιόν για τα μαλλιά του άντρα της. Μέσα σε μια βδομάδα άρχισε να φυτρώνει δροσερό, πράσινο χορτάρι πάνω στη φαλάκρα του.

Στην αρχή οι άνθρωποι απόρησαν, μα αργότερα ενθουσιάστηκαν και απ’ τη μια μέρα στην άλλη, τα γρασιδένια κεφάλια έγιναν η τελευταία λέξη της μόδας. Κι επειδή το γρασίδι φύτρωνε μόνο σ’ αληθινές φαλάκρες, οι άλλοι έβαζαν περούκες ή έβαφαν τα μαλλιά τους πράσινα.

Τους φαλακρούς τώρα τους ζήλευαν για τα χορταρένια μαλλιά τουςκαι ο κουρέας έκανε χρυσές δουλειές. Το μόνο κακό μ’ αυτή τη μόδα ήταν ότι οι γρασιδοκέφαλοι δεν μπορούσαν να πάνε πια στο ζωολογικό κήπο. Όλα τα χορτοφάγα ζώα έβρισκαν πολύ νόστιμα τα κεφάλια τους. Σκεφτείτε πως ένα καγκουρό έφαγε τόσο χόρτο από ένα κεφάλι, που το άφησε φαλακρό.

**Δραστηριότητα 1η**

Ερωτήσεις κατανόησης απαντώ γραπτά ή προφορικά! (βρες την αιτία)

* Γιατί ο κουρέας ήταν στενοχωρημένος;
* Γιατί απέτυχε η πρώτη προσπάθεια της γυναίκας του;
* Γιατί ζήλευαν τους φαλακρούς;
* Γιατί οι γρασιδοκέφαλοι δεν μπορούσαν να πάνε στο ζωολογικό κήπο;

**Δραστηριότητα 2η**

**Ένωσε τις προτάσεις, ώστε να φαίνεται η αιτία: Δες το παράδειγμα!**

* Οι γρασιδοκέφαλοι δεν μπορούσαν να πάνε στο ζωολογικό κήπο. Τα χορτοφάγα ζώα έβρισκαν πολύ νόστιμα τα κεφάλια τους.

**Οι γρασιδοκέφαλοι δεν μπορούσαν να πάνε στον ζωολογικό κήπο, γιατί τα χορτοφάγα ζώα έβρισκαν πολύ νόστιμα τα κεφάλια τους.**

* Έτρωγε μόνο γιαούρτι. Μια γυναίκα ήθελε να αδυνατίσει.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

* Έβαψε όλο το σπίτι της κίτρινο. Της άρεσε το κίτρινο χρώμα.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Δραστηριότητα 3η**

**Βρες την αιτία ξέροντας το αποτέλεσμα: Γράφω δίπλα μία δική μου πρόταση για να συμπληρώσω την αιτία (τον λόγο) που συμβαίνει αυτό που λέει η πρώτη πρόταση.**

* Κάποιος χρειάζεται διακοπές, **επειδή δούλεψε σκληρά για αρκετό καιρό και κουράστηκε.**
* Κάποιος χρησιμοποιεί λεξικό, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

* Κάποιος ζητάει ασπιρίνη, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

* Ένα μικρό παιδί κλαίει, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Δες τις απαντήσεις σου και βρες τι κοινό έχουν. Μήπως κάποια λέξη επαναλαμβάνεται; Αυτή η λέξη σε βοηθάει να εξηγήσεις την αιτία των πραγμάτων;**